钦定古今图书集成/明伦汇编/氏族典/第059卷 > 徐瑄
## 钦定古今图书集成/明伦汇编/氏族典/第059卷 > 徐瑄

按《万姓统谱》：“瑄字子敬。早明经学，器度凝远。正统中，
为监察御史，巡视京畿，寻出按川广，所至有声。擢右
佥都御史，巡抚延绥。上严斥堠、缮甲兵、督屯种、修学
校四事，悉从之。敌尝入寇，瑄督兵战于索罗沟，又战
于半坡墩、金鸡峪、双海子，皆以捷闻。赐玺书重币赏
劳之。未几，丁内艰归，有旨夺情莅事。坐是郁郁，遂上”
疏乞致仕。及卒，朝廷谕祭于家。子冔，字以质，历官湖
广布政司参议。